Základná škola s materskou školou, Nám.1.mája 3, Chtelnica

**Organizácia, pokyny a podmienky výchovy a vzdelávania v MŠ pre šk.rok 2021/2022**

 **Prevádzka MŠ bude od 6.15 hod. do 16.15 hod.**

Schádzanie detí:

Deti, ktoré prídu do MŠ v čase od 6, 15 hod. do 7, 00 hod. sa schádzajú:

Deti malej a strednej triedy – vo svojej triede

Deti veľkých tried – v I. veľkej triede

V čase od 7,00 h.-8,00 h.- všetky deti vo vlastnej triede, podľa zoznamov.

Deti, ktoré sú v MŠ na poldennej dochádzke, rodičia vyzdvihnú : deti malej a strednej triedy v čase od 12,00h- 12,15h., deti veľkých tried od 12,30-12,45 h., zazvonia a počkajú pri dverách. Deti im dovedie zamestnanec MŠ.

Žiadame rodičov, aby dôsledne  dodržiavali príchod do MŠ najneskôr do 8, 00 hod. a tiež odchod na konci prevádzky, a to v čase do 16,15h. Po tomto čase sa MŠ zamyká a začína sa dezinfekcia.

Zoznamy prihlásených detí zaradených do jednotlivých tried budú visieť na nástenke MŠ.

**Pri nástupe detí donesiete vyplnené tlačivo:**

**Písomné vyhlásenie o bezpríznakovosti**

- tlačivo je  prílohou  tohto dokumentu.  Vytlačíte ho a odovzdáte ho ráno pri príchode do triedy učiteľke, ktorú bude Vaše dieťa navštevovať. Ak nemáte možnosť tlačivo vytlačiť, je k dispozícii pri vstupe MŠ, kde si ho vypíšte, noste si preto vlastné pero.

Ak dieťa budú preberať v popoludňajších hodinách iné osoby, treba vypísať aj tlačivo **Splnomocnenie**, kde budú tie osoby uvedené a musia byť staršie ako 10 rokov.(toto tlačivo je aj v skrinke dieťaťa)

**Opatrenia materskej školy kvôli prevencii nákazy COVID-19**

Opatrenia smerujú k implementácii odporúčaní Úradu verejného zdravotníctva a sú založené na princípe  **ROR : Rúško - Odstup -  Ruky**.

**Rúško** je opatrením na obmedzenie priestorovej distribúcie kvapôčok telesných tekutín.

K tomu patrí aj  obmedzovanie nútenej cirkulácie vzduchu o vnútorných priestoroch.

**Odstup** je opatrením smerujúcim k minimalizácii osobných kontaktov a na obmedzovanie skupinových aktivít detí, zamestnancov a zákonných zástupcov.

**Ruky** sú opatrenia eliminujúce prenos infekcie z kontaminovaného povrchu na sliznice. Okrem osobnej hygieny sú ďalšími opatreniami aj čistenie kontaktných povrchov a minimalizácia bodov s frekventovaným dotykom.

Do MŠ je umožnená dochádzka len deťom z rodín, ktoré nie sú v karanténe!

V prípade podozrenia na ochorenie COVID – 19 v MŠ riaditeľ/vz.zástup.riad. bezodkladne rieši vzniknutú situáciu podľa pokynov RÚVZ Trnava.

Materská škola  pre účely  izolácie dieťaťa, u ktorého sa vyskytnú príznaky ochorenia COVID-19, prípadne iného prenosného ochorenia počas výchovno-vzdelávacieho procesu, vyčlení priestor, s priamym vetraním. Miestnosť môže  štandardne slúžiť aj na iné účely.  Ak je však do nej umiestnené dieťa s príznakmi ochorenia COVID-19,  alebo iného prenosného ochorenia, následne bude po opustení miestnosti dieťaťa dôkladne vydezinfikovaná a vyvetraná.

* Pri preberaní detí, učiteľka( prvé týždne pri vchode školníčka)  vykonáva ranný filter  pri vstupe do budovy štandardným spôsobom a odmeria dieťaťu teplotu a vydezinfikuje si ruky.

riadia aktuálnymi opatreniami ÚVZ SR a pokynmi RÚVZ.

Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy odporúčame obmedziť na nevyhnutné minimum. Dieťa môže sprevádzať vždy len jeden zákonný zástupca, či osoba.

Sprevádzajúca osoba sa v interiérových priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa a zabezpečí uloženie rúška pre svoje dieťa v skrinke v šatni.

Pri vstupe do budovy je nutné použiť dezinfekciu rúk, všetkých osôb, dezinfekčným prostriedkom, ktorý sa nachádza v každom vchode MŠ.

Učiteľka, v prípade podozrenia na akútne ochorenie (nielen na Covid-19), dieťa nepreberie.

Zákonný zástupca predkladá aj po každom prerušení dochádzky dieťaťa do materskej školy v trvaní viac ako tri dni písomné vyhlásenie o bezpríznakovosti, že dieťa neprejavuje príznaky prenosného ochorenia a nemá nariadené karanténne opatrenie (príloha č. 1).

**Zákonný zástupca:**

Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).

Dodržiava pokyny riaditeľa školy, ktoré upravujú podmienky konkrétnej materskej školy na obdobie školského roku 2021/2022.

Odovzdáva dieťa výhradne zamestnancovi materskej školy.

Predkladá pri prvom nástupe dieťa do materskej školy Písomné vyhlásenie o bezpríznakovosti a taktiež aj po každom prerušení dochádzky dieťa do materskej školy v trvaní viac ako tri dni (vrátane víkendu) .

Rešpektuje pravidlá zákazu nosenia hračiek a iného materiálu alebo pomôcok z domáceho prostredia do materskej školy, stanovené riaditeľom školy.

V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušnú učiteľku a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**ĎALŠIE OPATRENIA**

* Nepedagogický zamestnanec školy nosí rúško tak, ako to ukladá aktuálne opatrenie Úradu verejného zdravotníctva SR.
* Pedagogický zamestnanec nosí rúško počas celého výkonu výchovno-vzdelávacieho procesu, tak, ako to ukladá aktuálne opatrenie Úradu verejného zdravotníctva SR.
* V miestnosti, kde sa zdržujú osoby, je zabezpečené časté a intenzívne priame vetranie.
* Priestory materskej školy, hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
* Toalety musia byť vybavené mydlom v dávkovači a jednorazovými papierovými utierkami (obrúskami) a pri momentálnej situácii má každé dieťa na svojom háčiku svoj uterák. V prípade zhoršenia epidemiologickej situácie sa budú používať iba papierové utierky. V priestore tried a spální sa budú používať germicídne žiariče za účelom čistenia vzduchu .
* Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Smetné koše budú zabezpečené tak, aby nebol fyzický kontakt rúk s košom pri zahadzovaní odpadu ( odstránenie vrchného uzáveru koša )

###

### **Organizácia a obsah predprimárneho vzdelávania**

* V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli materskej školy, alebo mimo neho, podľa uváženia učiteľky za predpokladu dodržania prísnych bezpečnostných, hygienických a epidemiologických pravidiel.
* Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.
* Zabezpečiť prevádzku a pobyt detí počas celého dňa vo všetkých triedach, nechať ucelené kolektívy detí v triedach a v prípade potreby vytvárať 2 celky „bubliny“  ktoré dochádzajú ku kontaktu v jedálni a ráno pri schádzaní detí od 6,15 do 7,15 a neskôr popoludní od 15.45 do 16,15 hod.. 1 celok budú deti malej strednej triedy a 2. celok budú deti veľkých tried.
* Učiteľky MŠ podľa svojho uváženia a možností zabezpečia rozptyl medzi deťmi pri hrových aktivitách, vzdelávaní i oddychu.

### **Stravovanie**

* + - Štandardným spôsobom, pri zaistení nižšie uvedených pravidiel
			* Bude zabezpečené stravovanie detí podľa „bublín“ tak, aby sa všetky triedy nepremiešavali, do jedálne budú chodiť postupne deti malej a strednej triedy, následne po nich deti veľkých tried.
			* Desiata a olovrant detto.
* Pokrmy vydáva personál školskej stravovne vrátane čistých príborov. Deti si samé jedlo a pitie nedokladajú a neberú si ani príbory.
* Pri príprave jedál a pri vydávaní je nutné dodržiavať, zvýšenou mierou, bežné hygienické pravidlá.
* Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.

Stravné

O platbách za stravu, ohlasovaní zo stravy a iných dôležitých informáciách týkajúcich sa prevádzky  jedálne a stravovania viď bližšie : zápisný lístok (pod textom)

### **Odpočinok detí**

* Popoludňajší odpočinok detí bude prebiehať obvyklým spôsobom.
* Podľa svojich možností, budú zabezpečené dostatočné vzdialenosti medzi lôžkami.
* Výmena posteľnej bielizne prebehne 2x do mesiaca bežným spôsobom, podľa situácie COVIDU-19 v prípade zhoršenia stavu 1x do týždňa.

Školné:

   Podľa § 28, ods. 5 zákona č. 245/208 o výchove a vzdelávaní (školský zákon) a  o zmene a doplnení niektorých zákonov, a v zmysle Všeobecného záväzného nariadenia3/2019 o určení výšky finančných príspevkov na čiastočnú úhradu nákladov na výchovu a vzdelanie v MŠ, ktorej zriaďovateľom je obec Chtelnica je zákonný zástupca  povinný mesačne uhrádzať  školné - príspevok zákonného zástupcu na čiastočnú úhradu výdavkov za pobyt dieťaťa v MŠ, v sume 15 €. Školné sa hradí vždy do 10. dňa v mesiaci za príslušný mesiac.

Školné rodič neuhrádza za dieťa ak:

- má dieťa 1 rok pred plnením povinnej šk.dochádzky, teda deti predškolského veku, ktoré dosiahli k 1.septembru 2020 - 5 rokov, a deti s odloženou školskou dochádzkou (6-ročné deti)

- rodič predloží doklad, že je poberateľom dávky v hmotnej núdzi a príspevkov k dávke v hmotnej núdzi,

- je dieťa umiestnené v zariadení (napr. Detský domov) na základe Rozhodnutia súdu,

- je dieťa choré nepretržite celý mesiac a rodič predloží  lekárske potvrdenie, že z dôvodu choroby nenavštevovalo MŠ.

**Pri podozrení na ochorenie COVID-19**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov materskej školy.

 Ak dieťa v priebehu dňa vykazuje niektorý z možných príznakov COVID-19, dieťa si bezodkladne nasadí rúško a je nutné umiestniť ho do samostatnej miestnosti, nasadiť mu rúško a kontaktovať zákonných zástupcov, ktorí ho bezodkladne vyzdvihnú. Pri výskyte vyššie uvedených príznakov je potrebné, aby zákonný zástupca telefonicky kontaktoval všeobecného lekára pre deti a dorast. V prípade, že zdravotný stav nevyžaduje komunikáciu s lekárom, pri opätovnom nástupe dieťaťa do školy sa dieťa preukáže Písomným vyhlásením o bezpríznakovosti podpísaným zákonným zástupcom.

* Ak sa u zamestnanca materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.
* V prípade podozrivého dieťaťa alebo zamestnanca MŠ sa riadi MŠ usmerneniami podľa jednotlivých fáz na semafore.

**Ospravedlnenie neprítomnosti dieťaťa**

Nepredškolák: ak je dieťa v MŠ neprítomné 3 dni a viac, prinesie rodič/ZZ dieťaťa Vyhlásenie o bezpríznakovosti (počítajú sa aj dni víkendu a sviatky). Ak dieťa chýba viac ako tri po sebe nasledujúce vyučovacie dni z dôvodu ochorenia vyžadujúceho lekárske vyšetrenie, treba priniesť lekárske potvrdenie. Ak je neprítomné dieťa v MŠ viac ako 5 dní z dôvodu choroby – prinesiete Potvrdenie o chorobe od lekára. Ak je dieťa doma viac ako 5 dní, nie je choré, prinesiete Písomné vyhlásenie o bezpríznakovosti. Pri neprítomnosti 14 vyučovacích dní aj vypísané *Oznámenie o neprítomnosti* (tlačivo je v na stránke MŠ v sekcii O škôlke-Tlačivá)

Predškolák: každý **jedeň** deň neprítomnosti dieťaťa v MŠ musí byt ospravedlnený. Ak je neprítomnosť dieťaťa v MŠ do 5 dní, ospravedlňuje rodič, alebo lekár, ak bolo dieťa u lekára. Rodič môže svojim rozhodnutím ospravedlniť dieťa na 5 po sebe idúcich vyučovacích dní. Ak je dieťa neprítomné viac ako 5 po sebe nasledujúcich dní, ospravedlňuje lekár. Rodič musí predložiť *Potvrdenie o chorobe*. Tlačivo *Ospravedlnenie neprítomnosti predškoláka* (za rodiča) nájdete pod textom. Upozorňujeme, že absencia predškolákov sa bude prísne kontrolovať ako v ZŠ, keďže je predprimárne vzdelávanie povinné!

**S cieľom ochrany pred šírením ochorenia COVID-19 v MŠ je potrebné oboznámiť sa s podmienkami a dodržiavať prísne opatrenia.**

**ĎAKUJEME!**